Petter Hesselberg

Petter Hesselberg (født 16. januar 1959) er en norsk tidligere friidrettsutøver som representerte Byåsen IL. Han vant NM-gull på 110 meter hekk i 1981 og 1983, og NM-gull på 400 meter hekk fem år på rad fra 1981 til 1985. Han vant også ni NM-sølv og én NM-bronse på de to distansene.

Hesselberg hadde den norske rekorden på 400 meter hekk fra 1983 til 2003. Bestetiden på distansen på 50,76 ble satt på Bislett stadion 28. juni 1984. Han deltok i VM i friidrett 1983 i Helsingfors.

Hesselberg er utdannet siv.ing. fra Norges tekniske høgskole, og har vært ansatt i Fast Search & Transfer. Han er forfatter av boka Programming Industrial Strength Windows.

Hesselberg ble rangert som nummer 219 på listen over de tusen beste idrettsutøverne i Trøndelag i avisa Nidaros sin kåring i 2022.

Medaljer i norske mesterskap

Referanser

Eksterne lenker 
 

Norske hekkeløpere
Deltakere for Norge under VM i friidrett 1983
Personer fra Trondheim kommune